b'\n_START_ARTICLE_\nLaakamadot\n_START_SECTION_\nRuumiinrakenne\n_START_PARAGRAPH_\nLaakamatoja on ruumiinrakenteen perusteella pidetty yhten\xc3\xa4 alkeellisimmista kaksikylkissymmetristen el\xc3\xa4inten ryhmist\xc3\xa4. Kehittyneemmist\xc3\xa4 el\xc3\xa4imist\xc3\xa4 kuten nivelmadoista tai niveljalkaisista ne erottaa se, ettei niill\xc3\xa4 ole ruumiinonteloa ihon ja suolen v\xc3\xa4liss\xc3\xa4 eik\xc3\xa4 my\xc3\xb6sk\xc3\xa4\xc3\xa4n erilaistuneita hengitys- ja verenkiertoelimi\xc3\xa4. Hengityskaasujen vaihto tapahtuu suoraan diffuusiolla pintasolukon l\xc3\xa4vitse. T\xc3\xa4h\xc3\xa4n liittyen laakamadot ovat joko hyvin pieni\xc3\xa4 tai sitten litteit\xc3\xa4, nauha- tai lehtim\xc3\xa4isi\xc3\xa4 matoja, mik\xc3\xa4 mahdollistaa kaasujen vaihdon koko ruumiiseen. Toinen ominaispiirre on pussimainen suoli, jossa sek\xc3\xa4 ravinnon otto ett\xc3\xa4 j\xc3\xa4tteiden poisto tapahtuu suun kautta; erillist\xc3\xa4 per\xc3\xa4aukkoa ei yleens\xc3\xa4 ole. Suoli sin\xc3\xa4ns\xc3\xa4 voi olla monihaarainen, ravinnon tehokkaaksi kuljettamiseksi ruumiin eri osiin._NEWLINE_Laakamadoilla ei ole ulkoista tai sis\xc3\xa4ist\xc3\xa4 tukirankaa. Epidermin (pintakerroksen) solut ovat v\xc3\xa4rekarvallisia, ja karvoja on useita kussakin solussa. Epidermin ja suolen v\xc3\xa4liss\xc3\xa4 on mesenkyymisolukkoa ja lihass\xc3\xa4ikeit\xc3\xa4. Laakamadot ovat kaksineuvoisia, eli sama yksil\xc3\xb6 tuottaa sek\xc3\xa4 naaras- ett\xc3\xa4 koiraspuolisia sukusoluja. Siitti\xc3\xb6solut ovat tyypillisesti kaksipyrst\xc3\xb6isi\xc3\xa4. Munat kehittyv\xc3\xa4t joko suoraan madoiksi tai vapaana uivan toukkavaiheen j\xc3\xa4lkeen. Jotkut laakamadot pystyv\xc3\xa4t lis\xc3\xa4\xc3\xa4ntym\xc3\xa4\xc3\xa4n suvuttomasti jakautumalla.\n_START_SECTION_\nLuokittelu ja evoluutio\n_START_PARAGRAPH_\nPerinteisesti laakamadot on jaettu nelj\xc3\xa4\xc3\xa4n luokkaan. N\xc3\xa4ist\xc3\xa4 kidusmadot (Monogenea), tiehytmadot (Trematoda) ja heisimadot (Cestoda) ovat kaikki yksinomaan loismatoja sis\xc3\xa4lt\xc3\xa4vi\xc3\xa4 luokkia. Ne muodostavat yhdess\xc3\xa4 monofyleettisen ryhm\xc3\xa4n Neodermata. Nelj\xc3\xa4s luokka v\xc3\xa4rysmadot (Turbellaria) puolestaan sis\xc3\xa4lt\xc3\xa4\xc3\xa4 enimm\xc3\xa4kseen vapaana el\xc3\xa4vi\xc3\xa4 laakamatoja. Ne ovat petoja, joiden elinymp\xc3\xa4rist\xc3\xb6\xc3\xa4 ovat meret, sis\xc3\xa4vedet ja kostea maaper\xc3\xa4. V\xc3\xa4rysmadot ei kuitenkaan ole yhten\xc3\xa4inen taksoni, vaan laaja parafyleettinen ryhm\xc3\xa4, jonka yhdest\xc3\xa4 haarasta loismatoluokat polveutuvat._NEWLINE_V\xc3\xa4rysmatoihin aiemmin luettu alkeellisten matojen Acoela-ryhm\xc3\xa4 on hiljattain kokonaan erotettu laakamadoista omaksi p\xc3\xa4\xc3\xa4jaksokseen Acoelomorpha, joka ilmeisesti edustaa kaksikylkissymmetristen el\xc3\xa4inten sukupuun varhaista haaraa. N\xc3\xa4in ollen j\xc3\xa4ljelle j\xc3\xa4\xc3\xa4v\xc3\xa4t varsinaiset laakamadot olisivat l\xc3\xa4hemp\xc3\xa4\xc3\xa4 sukua muille el\xc3\xa4imille, esimerkiksi selk\xc3\xa4rankaisille, kuin n\xc3\xa4ille ulkoisesti laakamatomaisille Acoelomorpha-madoille. N\xc3\xa4in m\xc3\xa4\xc3\xa4ritellyt laakamadot ovat yhten\xc3\xa4inen ryhm\xc3\xa4, joka jakaantuu kahteen haaraan, "Catenulida" ja "Rhabditophora". V\xc3\xa4rysmatoja ("Turbellaria") on molemmissa haaroissa, ja kolmen loismatoluokan ryhm\xc3\xa4 muodostaa sivuhaaran Rhabditophora-ryhm\xc3\xa4n sis\xc3\xa4ll\xc3\xa4.'